ddrg/super_eurlex huggingface dataset:
ET Euroopa Liidu Teataja C 56/8

Prantsuse valitsuse teatis, mis käsitleb Euroopa Parlamendi ja nõukogu 30. mai 1994. aasta direktiivi 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Arvamus vedelate või gaasiliste süsivesinike uurimiseks ainuõigusega tegevusloa ehk Joigny loa taoltemise kohta)

(2006/C 56/06)

(EMPs kohaldatav tekst)

26. oktoobril 2005. aastal esitas ettevõte Madison Energy France S.C.S, asukohaga 13/15 boulevard de la Madeleine, F-75001 Paris (Prantsusmaa), taotluse neljaks aastaks vedelate või gaasiliste süsivesinike uurimise ainuõigusliku tegevusloa ehk nn Joigny loa saamiseks umbes 134 ruutkilomeetri suurusel alal, mis asub täielikult Yonne'i departemangu territooriumil.

Tegevusluba kehtib järgmiste geograafiliste koordinaatidega määratud maa-alal, kusjuures algmeridiaaniks on Pariisi meridiaan.

PUNKTID PIKKUSKRAADID LAIUSKRAADID A 1,20 gr E 53,50 gr N B 1,30 gr E 53,50 gr N C 1,30 gr E 53,30 gr N D 1,20 gr E 53,30 gr N

Taotluste esitamine

Algse taotluse ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamislube käsitleva 19. aprilli 1995. aasta muudetud dekreedi nr 95-427 artiklites 3, 4 ja 5.

Huvitatud ettevõtted võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtvalt esitatud “Teatises süsivesinike kaevandamisõiguse kohta Prantsusmaal” (avaldatud 30. detsembri 1994. aasta Euroopa Ühenduste Teatajas C 374 lk 11) ja kinnitatud 19. aprilli 1995. aasta dekreediga nr 95-427 kaevandamisõiguse kohta (22. aprilli 1995. aasta Prantsuse Vabariigi Teataja).

Konkureerivad taotlused edastatakse kaevandamisküsimustega tegelevale ministrile allpool osutatud aadressil. Otsused esialgse taotluse ja konkureerivate taotluste kohta võetakse vastu kahe aasta jooksul arvestatuna kuupäevast, mil Prantsuse asutused said kätte esialgse taotluse, seega hiljemalt 28. oktoobriks 2007.

Tingimused ja nõuded kaevandamise teostamise ja peatamise kohta

Taotlejatel palutakse lähtuda kaevandamisseaduse (code minier) artiklist 79 ja artikli 79 lõikest 1 ning 9. mai 1995. aasta muudetud dekreedist nr 95-696, milles käsitletakse kaevandamistegevuse alustamist ja kaevanduskontrolli (11. mai 1995. aasta Prantsuse Vabariigi Teataja).

Täiendavat teavet sellel teemal võib saada majandus-, rahandus-, ja tööstusministeeriumist (energia- ja tooraineosakond, energia- ja mineraalressursside talitus, kaevandusalase seadusandluse büroo) — ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière) –, aadressil: 61, boulevard Vincent-Auriol, Télédoc 133, F-75703 Paris Cedex 13 [telefon: (33) 144 97 23 02, faks: (33) 144 97 05 70].

Eespool nimetatud õigusaktide sätetega saab tutvuda veebilehel http://www.legifrance.gouv.fr

(1) ELT L 164, 30.6.1994, lk 3.
ET Euroopa Liidu Teataja C 52/5

Ärakuulamise eest vastutava ametniku lõpparuanne seoses juhtumiga COMP/M.3099 — Areva/Urenco

(koostatud komisjoni 23. mai 2001. aasta otsuse 2001/462/EÜ, ESTÜ, mis käsitleb ärakuulamise eest vastutavate ametnike pädevust teatavates konkurentsimenetlustes, artikli 15 alusel EÜT L 162, 19.6.2001, lk 21)

(2006/C 52/05)

8. ja 26. aprillil 2004 sai komisjon vastavalt Euroopa Liidu nõukogu määruse (EMÜ) nr. 4064/89 (edaspidi “ühinemismäärus”) artiklile 22 Prantsusmaa, Rootsi ja Saksamaa ühistaotluse, et uurida kavandatavat koondumist, mille tulemusena ettevõte Société de participations du Commissariat ą l'Energie Atomique SA (edaspidi “Areva”) saavutab ühinemismääruse artikli 3 lõike 1 punkti b tähenduses aktsiate ostu tulemusena ühiskontrolli ettevõtte Enrichment Technology Company Limited (edaspidi “ETC”) üle, mida enne kontrollis ainukesena ettevõte Urenco Limited (edaspidi “Urenco”).

Pärast taotluse esitanud liikmesriikide ja kavandatava koondumise poolte tõendite läbivaatamist ning pärast turu-uuringu teostamist jõudis komisjon järeldusele, et seoses kõnealuse koondumisega on tõsiseid kahtlusi selle kokkusobivuses ühisturuga, ja otsustas 22. juunil 2004 algatada menetluse vastavalt ühinemismääruse artikli 6 lõike 1 punktile c.

22. juunil 2004. aastal esitatud poolte taotluse alusel vaadati olulised dokumendid läbi 14. juulil 2004. aastal vastavalt EÜ ühinemiste kontrollimenetluste läbiviimise headele tavadele.

20. augustil 2004. aastal pakkusid pooled välja kohustusi, millega muudeti esialgset koondumiskava. Kõnealuse kava teatavaid aspekte muudeti ka komisjoni läbiviidud turutesti alusel. Lõppkohustused esitati 3. septembril 2004. Nende kohustuste alusel leidis komisjoni asjaomane talitus, et tõsised kahtlused on kõrvaldatud. Seetõttu ei saadetud pooltele vastuväiteid. Pooled ega muud äriühingud ei esitanud ärakuulamise eest vastutavale ametnikule turutesti kohta mingeid küsimusi. Kõnealuse juhtumi puhul ei ole vaja esitada erimärkusi seoses ettevõtja õigusega ärakuulamisele.
127.

Andmekaitseinspektor märgib, et üksnes automatiseeritud andmetöötlusele — samas tunnistades, et nimetatud süsteemid võivad teatud juhtudel osutuda vajalikeks, et suurendada õiguskaitsealaste tegevuste tõhusust — tuginevate otsuste, mis põhjustavad üksikisikule õiguslikke tagajärgi või mõjutavad üksikisikut olulisel määral, suhtes tuleks kohaldada väga rangeid tingimusi ja kaitsemeetmeid. See on veelgi olulisem kolmanda samba kontekstis, kuna sellisel juhul on pädevatele asutustele omistatud riiklike sunnimeetodite kasutamise volitused ning seetõttu on tõenäoline, et nende otsused või meetmed mõjutavad üksikisikut või on eraõiguslike isikute otsustest/meetmetest häirivama iseloomuga.
ET Euroopa Liidu Teataja C 27/5

Prantsuse valitsuse teatis seoses Euroopa Parlamendi ja nõukogu 30. mai 1994. aasta direktiiviga 94/22/EÜ süsivesinike geoloogilise luure, uurimise ja tootmise lubade andmise ning kasutamise tingimuste kohta (1)

(Teatis vedelate või gaasiliste süsivesinike uurimise ainuõigusliku tegevusloa ehk nn Montargis' loa taotlemise kohta)

(2006/C 27/04)

(EMPs kohaldatav tekst)

16. augustil 2005. aastal esitas ettevõte Essence de Paris, asukohaga 26bis, rue des Cornouillers, F-78480 Verneuil sur Seine, taotluse vedelate või gaasiliste süsivesinike uurimise ainuõigusliku tegevusloa ehk nn Montargis' loa saamiseks umbes 538 ruutkilomeetri suurusel alal, mis asub Loiret' departemangu territooriumil.

Tegevusluba kehtib järgmiste geograafiliste koordinaatidega määratud maa-alal, kusjuures algmeridiaaniks on Pariisi meridiaan.

Punktid Pikkuskraadid Laiuskraadid A 0,20o E 53,40o N B 0,60o E 53,40o N C 0,60o E 53,20o N D 0,20o E 53,20o N

Taotluste esitamine

Algse taotluse ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamislube käsitleva 19. aprilli 1995. aasta muudetud dekreedi nr 95-427 artiklites 3, 4 ja 5.

Huvitatud ettevõtted võivad 90 päeva jooksul pärast vastava teatise avaldamist Euroopa Liidu Teatajas esitada konkureeriva taotluse vastavalt menetlusele, mis on kokkuvõtvalt esitatud “Teatises süsivesinike kaevandamise õiguse kohta Prantsusmaal” (avaldatud 30. detsembri 1994. aasta Euroopa Ühenduste Teatajas C 374 lk 11) ja kinnitatud 19. aprilli 1995. aasta dekreediga nr 95-427 kaevandamisõiguse kohta (Journal officiel de la République française, 22. aprill 1995).

Konkureerivad taotlused edastatakse kaevandamisküsimustega tegelevale ministrile allpool osutatud aadressil. Otsused esialgse taotluse ja konkureerivate taotluste kohta võetakse vastu kahe aasta jooksul alates kuupäevast, mil Prantsuse asutused said kätte esialgse taotluse, seega hiljemalt 16. augustiks 2007.

Tingimused ja nõuded kaevandamise läbiviimise ja peatamise kohta

Taotlejatel palutakse lähtuda kaevandamisseaduse artiklist 79 ja artikli 79 lõikest 1 ning 9. mai 1995. aasta muudetud dekreedist nr 95-696, milles käsitletakse kaevandamistegevuse alustamist ja kaevandamiskontrolli (Journal officiel de la République française, 11. mai 1995).

Lisateavet sellel teemal võib saada majandus-, rahandus- ja tööstusministeeriumist (energia- ja tooraineosakond, energia- ja mineraalressursside talitus, kaevandamisalase seadusandluse büroo) — Ministère de l'économie, des finances et de l'industrie (Direction générale de l'énergie et des matières premières, Direction des ressources énergétiques et minérales, Bureau de la législation minière), 61, Boulevard Vincent Auriol, Télédoc 133, F-75703 Paris Cedex 13 (telefon (33) 144 97 23 02, faks (33) 144 97 05 70).

Eespool nimetatud õigusaktide sätetega saab tutvuda veebilehel http://www.legifrance.gouv.fr.

(1) EÜT L 164, 30.6.1994, lk 3.
ET Euroopa Liidu Teataja C 27/6

Prantsuse valitsuse teatis seoses Euroopa Parlamendi ja nõukogu 30. mai 1994. aasta direktiiviga 94/22/EÜ süsivesinike geoloogilise luure, uurimise ja tootmise lubade andmise ning kasutamise tingimuste kohta1 (1)

(Teatis vedelate või gaasiliste süsivesinike uurimise ainuõigusliku tegevusloa ehk nn Rigny-le-Ferroni loa taotlemise kohta)

(2006/C 27/05)

(EMPs kohaldatav tekst)

10. juunil 2005. aastal esitas ettevõte Madison Energy France S.C.S, asukohaga 13/15 boulevard de la Madeleine, F-75001 Paris, taotluse vedelate või gaasiliste süsivesinike uurimise ainuõigusliku tegevusloa ehk nn Rigny-le-Ferroni loa saamiseks umbes 335 ruutkilomeetri suurusel alal, mis asub Aube'i ja Yonne'i departemangude territooriumil.

Tegevusluba kehtib järgmiste geograafiliste koordinaatidega määratud maa-alal, kusjuures algmeridiaaniks on Pariisi meridiaan.

Punktid Pikkuskraadid Laiuskraadid A 1,10o E 53,60o N B 1,20o E 53,60o N C 1,20o E 53,70o N D 1,30o E 53,70o N E 1,30o E 53,60o N F 1,50o E 53,60o N G 1,50o E 53,50o N H 1,10o E 53,50o N

Taotluste esitamine

Algse taotluse ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamislube käsitleva 19. aprilli 1995. aasta muudetud dekreedi nr 95-427 artiklites 3, 4 ja 5.

Huvitatud ettevõtted võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtvalt esitatud “Teatises süsivesinike kaevandamisõiguse kohta Prantsusmaal” (avaldatud 30. detsembri 1994. aasta Euroopa Ühenduste Teatajas C 374 lk 11) ja kinnitatud 19. aprilli 1995. aasta dekreediga nr 95-427 kaevandamisõiguse kohta (Journal officiel de la République française, 22. aprill 1995).

Konkureerivad taotlused edastatakse kaevandamisküsimustega tegelevale ministrile allpool osutatud aadressil. Otsused esialgse taotluse ja konkureerivate taotluste kohta võetakse vastu kahe aasta jooksul alates kuupäevast, mil Prantsuse asutused said kätte esialgse taotluse, seega hiljemalt 10. juuniks 2007.

Tingimused ja nõuded kaevandamise läbiviimise ja peatamise kohta

Taotlejatel palutakse lähtuda kaevandamisseaduse artiklist 79 ja artikli 79 lõikest 1 ning 9. mai 1995. aasta muudetud dekreedist nr 95-696, milles käsitletakse kaevandamistegevuse alustamist ja kaevanduskontrolli (Journal officiel de la République française, 11. mai 1995).

Lisateavet sellel teemal võib saada majandus-, rahandus- ja tööstusministeeriumist (energia- ja tooraineosakond, energia- ja mineraalressursside talitus, kaevandamisalase seadusandluse büroo) — Ministère de l'économie, des finances et de l'industrie (Direction générale de l'énergie et des matières premières, Direction des ressources énergétiques et minérales, Bureau de la législation minière), 61, Boulevard Vincent Auriol, Télédoc 133, F-75703 Paris Cedex 13 (telefon (33) 144 97 23 02, faks (33) 144 97 05 70).

Eespool nimetatud õigusaktide sätetega saab tutvuda veebilehel http://www.legifrance.gouv.fr.

(1) EÜT L 164, 30.6.1994, lk 3.
ET Euroopa Liidu Teataja C 27/3

Prantsuse valitsuse teatis seoses Euroopa Parlamendi ja nõukogu 30. mai 1994. aasta direktiiviga 94/22/EÜ süsivesinike geoloogilise luure, uurimise ja tootmise lubade andmise ning kasutamise tingimuste kohta (1)

(Teatis vedelate või gaasiliste süsivesinike uurimise ainuõigusliku tegevusloa ehk nn Bleue Lorraine Sudi loa taotlemise kohta)

(2006/C 27/03)

(EMPs kohaldatav tekst)

4. juulil 2005. aastal esitas ettevõte European Gas Limited, asukohaga 7-10 Chandos Street, Cavendish Square, W1G 9DQ London (Ühendkuningriik), taotluse vedelate või gaasiliste süsivesinike uurimise ainuõigusliku tegevusloa ehk nn Bleue Lorraine Sudi loa saamiseks umbes 528 ruutkilomeetri suurusel alal, mis asub Moselle'i departemangu territooriumil.

Tegevusluba kehtib järgmiste geograafiliste koordinaatidega määratud maa-alal, kusjuures algmeridiaaniks on Pariisi meridiaan.

Punktid Pikkuskraadid Laiuskraadid A 4,50o E 54,50o N B 5,10o E 54,50o N C 5,10o E 54,40o N D 5,00o E 54,40o N E 5,00o E 54,30o N F 4,80o E 54,30o N G 4,80o E 54,40o N H 4,50o E 54,40o N

Taotluste esitamine

Algse taotluse ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamislube käsitleva 19. aprilli 1995. aasta muudetud dekreedi nr 95-427 artiklites 3, 4 ja 5.

Huvitatud ettevõtted võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud “Teatises süsivesinike kaevandamise õiguse kohta Prantsusmaal” (avaldatud 30. detsembri 1994. aasta Euroopa Ühenduste Teatajas C 374 lk 11) ja kinnitatud 19. aprilli 1995. aasta dekreediga nr 95-427 kaevandamisõiguse kohta (Journal officiel de la République française, 22. aprill 1995).

Konkureerivad taotlused edastatakse kaevandamisküsimustega tegelevale ministrile allpool osutatud aadressil. Otsused esialgse taotluse ja konkureerivate taotluste kohta võetakse vastu kahe aasta jooksul alates kuupäevast, mil Prantsuse asutused said kätte esialgse taotluse, seega hiljemalt 4. juuliks 2007.

Tingimused ja nõuded kaevandamise läbiviimise ja peatamise kohta

Taotlejatel palutakse lähtuda kaevandamisseaduse artiklist 79 ja artikli 79 lõikest 1 ning 9. mai 1995. aasta muudetud dekreedist nr 95-696, milles käsitletakse kaevandamistegevuse alustamist ja kaevanduskontrolli (Journal officiel de la République française, 11. mai 1995).

Lisateavet sellel teemal võib saada majandus-, rahandus- ja tööstusministeeriumist (energia- ja tooraineosakond, energia- ja mineraalressursside talitus, kaevandamisalase seadusandluse büroo) — Ministère de l'économie, des finances et de l'industrie (Direction générale de l'énergie et des matières premières, Direction des ressources énergétiques et minérales, Bureau de la législation minière), 61, Boulevard Vincent Auriol, Télédoc 133, F-75703 Paris Cedex 13 (telefon (33) 144 97 23 02, faks (33) 144 97 05 70).

Eespool nimetatud õigusaktide sätetega saab tutvuda veebilehel http://www.legifrance.gouv.fr.

(1) EÜT L 164, 30.6.1994, lk 3.
3.

Nõuandekomitee nõustub komisjoniga, et ettevõtjate pakutud kohustuste põhjal puudub komisjonil meetmete võtmiseks alus, ilma et see piiraks nõukogu määruse nr 1/2003 artikli 9 lõike 2 kohaldamist.
(3)

Nõuandekomitee nõustub komisjoniga, et vastavalt asutamislepingu artiklile 81 juunis 2004 esialgse hinnanguga algatatud menetluse võib lõpetada määruse (EÜ) nr 1/2003 artikli 9 lõike 1 kohase otsusega, mis muudab kohustused Repsol CPPle siduvaks, ilma et see piiraks määruse (EÜ) nr 1/2003 artikli 9 lõike 2 kohaldamist.
1.

Nõuandekomitee nõustub komisjoniga, et teatises esitatud tehing on ettevõtjate koondumine EÜ koondumismääruse artikli 1 lõike 3 ja artikli 3 lõike 1 punkti b tähenduses ning vastavalt nimetatud määrusele on see oluline terve ühenduse seisukohalt.
1.

Poola teatab, et loa andmine süsivesinike geoloogiliseks luureks ja uurimiseks aladel, mis on käesolevale teatisele lisatud kaardil märgitud halli värviga, on kooskõlas direktiivi 94/22/EÜ artikli 3 lõikega 2. Vastavalt direktiivi 94/22/EÜ artikli 3 lõikele 3 teatab Poola, et eespool nimetatud kaardil on valge värviga tähistatud Poola territooriumi alad, mida lubatakse kasutada pidevalt süsivesinike geoloogiliseks luureks ja uurimiseks. Kaardi koostamisel on kasutatud Greenwichi meridiaanil põhinevaid geograafilisi koordinaate.
ET Euroopa Liidu Teataja C 303/8

Ärakuulamise eest vastutava ametniku lõpparuanne kohtuasja COMP/M.3436 — Continental/Phoenix kohta

(koostatud komisjoni 23. mai 2001. aasta otsuse 2001/462/EÜ, ESTÜ, mis käsitleb ärakuulamise eest vastutavate ametnike pädevust teatavates konkurentsimenetlustes, artikli 15 alusel EÜT L 162, 19.6.2001, lk 21)

(EMPs kohaldatav tekst)

(2006/C 303/07)

12. mail 2004. aastal sai komisjon nõukogu määruse artikli 3 lõike 1 punktile b vastava teatise kavandatava ühinemise kohta, mille kohaselt Continental AG soovis omandada ainukontrolli Phoenix AG-s, kusjuures mõlemad ettevõtted on juhtivad kummitoodete valmistajad.

Pärast kavandatava ühinemise osapoolte esitatud informatsiooni kontrollimist ja turu-uuringu läbiviimist otsustas komisjon, et nimetatud ühinemine tekitab tõsiseid kahtlusi ühisturuga ja Euroopa Majanduspiirkonna lepinguga kokkusobivuse osas.

Esialgse ettepaneku muutmiseks konsulteeriti turuosalistega osapoolte ettepandud kohustuste tõhususe küsimustes, kuid leiti, et need kohustused ei ole tõsiste kahtluste vältimiseks piisavad. Seetõttu algatas komisjon 29. juunil 2004. aastal ühinemismääruse artikli 6 lõike 1 punktis c sätestatud menetluse.

3. septembril saatis komisjon osapooltele vastuväiteavalduse. Lisaks saadeti osapooltele CD-ROM, mis andis neile juurdepääsu toimikule. Osapooled vastasid vastuväiteavaldusele 17. septembril 2004. aastal. Ametlikust ärakuulamisest nad loobusid.

Pärast vastuväiteavaldusele vastuste saamist oli komisjonil jätkuvalt kahtlusi järgmiste turgude osas: sõiduautode ja erisõidukite õhkvedrustuse turg ja raskest teraskiust valmistatud konveierilintide turg. Oma vastuväite raudteesõidukite õhkvedrustuse turu kohta komisjon taandas.

1. oktoobril 2004. aastal tegid osapooled ettepaneku parandada esialgset ühinemisettepanekut täiendavate kohustuste lisamise kaudu, millega seoses konsulteeriti ka turuosalistega.

Arvestades kõnealuseid kohustusi ja turuosaliste vastuseid, otsustati, et ühinemine võib toimuda.

Osapooled ega kolmandad isikud ei ole mulle küsimusi esitanud. Kõnealuse kohtuasja puhul puudub vajadus lisakommentaarideks ärakuulamise õiguse kohta.
7.

Enamus nõuandekomiteest jagab komisjoni seisukohta, et osapoolte võetud kohustused müüa a) õhkvedrustuse tootmine Ungaris; b) Phoenix'i 50 % osalus ettevõttes Vibracoustic ja c) laiade terasest konveierilintide tootmisliin, on piisavad ülalmainitud konkurentsiprobleemide kõrvaldamiseks (punkt 5). Vähemus ei ole selle väitega nõus.
5.

Võttes arvesse, et eksitava teabe esitamine kuulus AstraZeneca omneprasooli-alasesse strateegiasse, nõustub enamus nõuandekomitee liikmeid komisjoniga, et AstraZeneca on kuritarvitanud oma turgu valitsevat mõju, esitades pika aja vältel järjekindlalt eksitavat teavet Belgia, Madalmaade, Norra, Saksamaa, Taani ja Ühendkuningriigi patendiametitele ning Norra ja Saksamaa kohtutele. Vähemus nõuandekomitee liikmeid jääb erapooletuks.
3.

Ilma et see piiraks õigusi, tunnistavad Euroopa Parlament ja nõukogu, et hea õigusloome põhimõtted nõuavad komisjonile rakendusvolituste andmist ilma ajalise piiranguta. Siiski leiavad Euroopa Parlament, nõukogu ja komisjon, et juhul, kui õigusakti on vaja kohandada kindlaksmääratud tähtaja jooksul, võiks klausel, mille kohaselt komisjon peab esitama ettepaneku rakendusvolituste andmist käsitlevate sätete läbivaatamiseks või tühistamiseks, tugevdada seadusandja teostatavat kontrolli.
19.

Kohtute poolse hilisema töötlemise puhul tuleb võtta arvesse määruse õiguslikku alust. EÜ asutamislepingu artiklid 61 ja 67 toodi EÜ asutamislepingu kohaldamisalasse Amsterdami lepinguga. See tähendab, et see valdkond on hõlmatud direktiiviga 95/46/EÜ, mille kohaldamisalast jäävad välja ühenduse õiguse välised küsimused, alles pärast Amsterdami lepingu jõustumist. Kuna kõnealune valdkond ei olnud direktiivi vastuvõtmise ajal direktiiviga hõlmatud, on tõenäoline, et kõik liikmesriigid pole täielikult rakendanud andmekaitse-eeskirju tsiviilküsimustes pädevate kohtute tegevusega seoses: andmekaitset käsitlevate liikmesriikide õigusaktide ühtlustamine, eelkõige selles valdkonnas, pole veel kaugeltki lõpule viidud. Vahepeal on Euroopa Kohus kohtuasjas Österreichischer Rundfunk kinnitanud (3), et direktiivil 95/46/EÜ on lai kohaldamisala ning et selle aluspõhimõtete suhtes on lubatav teha vaid teatavaid konkreetseid erandeid. Lisaks sätestas kohus rea kriteeriume, mis on asjakohased ka selle ettepaneku puhul. Eelkõige sedastas kohus, et sekkumine eraellu, näiteks üldiste huvide eesmärgil põhinevate andmekaitse põhimõtetest tehtavate erandite alusel, peaks olema proportsionaalne, vajalik, õigusaktidega sätestatud ja eeldatav.
1.

Nõuandekomitee nõustub komisjoniga, et kõnealune tehing on ettevõtjate koondumine ühinemismääruse artikli 1 lõike 3 ja artikli 3 lõike 1 punkti b tähenduses ning vastavalt ühinemismäärusele on see oluline terve ühenduse seisukohalt.
65.

Sisuliste muudatuste osas soovitab Euroopa andmekaitseinspektor järgmist: — Otsuse teksti tuleks lisada eritingimused ja piirangud seoses erasektorist saadava teabe ja jälitusteabega muu hulgas selleks, et tagada nimetatud teabe õigsus, sest tegemist on isikuandmetega, mis on kogutud ärikeskkonnas ärilistel eesmärkidel. — Tuleks tagada, et selliste isikuandmete töötlemine, mille asjakohasust ei ole veel hinnatud, piirduks rangelt nende asjakohasuse hindamise eesmärgiga. Neid andmeid tuleks säilitada eraldi andmebaasis seni, kuni on tuvastatud nende asjakohasus Europoli konkreetse ülesande täitmiseks, kuid mitte kauem kui kuus kuud. — Seoses sellega, mis puudutab koostalitlusvõimet Europoli väliste muude andmetöötlussüsteemidega, tuleks kohaldada rangeid tingimusi ja tagatisi, kui süsteem tegelikult mõne muu andmebaasiga seotakse. — Tuleks lisada kaitsemeetmed seoses juurdepääsuga selliste isikute andmetele, kes ei ole (veel) kuritegu toime pannud. Europoli konventsiooniga ette nähtud kaitsemeetmeid ei tohiks nõrgendada. — Tuleks tagada, et üksikisikutega seonduvate isikuandmete jätkuva säilitamise vajadus vaadatakse läbi igal aastal ning selline läbivaatamine dokumenteeritakse. — Elektroonne juurdepääs muudele riiklikele ja rahvusvahelistele infosüsteemidele ning nendest väljavõtete tegemine peaks olema lubatud üksnes üksikjuhtumipõhiselt ja rangetel tingimustel. — Juurdepääsuõiguse küsimuses on Euroopa andmekaitseinspektor seisukohal, et artikli 29 lõikest 3 tuleks välja jätte viide siseriiklikule õigusele ning see tuleks asendada kohaldamisala, sisu ja menetlust käsitlevate ühtlustatud eeskirjadega, eelistatavalt isikuandmete kaitset käsitleva nõukogu raamotsuse või vajadusel nõukogu otsuse vormis. Artikli 29 lõige 4 tuleks ümber sõnastada ning selles tuleks sätestada, et juurdepääsu andmisest võib keelduda üksnes juhul, „kui selline keeldumine on vajalik […]”. Artikli 29 lõikes 5 sätestatud konsultatsioonimehhanism tuleks välja jätta.
62.

Pank avaldab oma kodulehel kõik direktorite nõukogule, halduskomiteele, auditikomisjonile ja EIP personalile kohaldatavad tegevusjuhendid: — EIP auditikomisjoni liikmete tegevusjuhendi (“Code of Conduct for the Members of the Audit Committee of the EIB”), — EIP halduskomitee liikmete tegevusjuhendi (“Code of Conduct for the Members of the Management Committee of the EIB”), — EIP direktorite nõukogu liikmete tegevusjuhendi (“Code of Conduct for the Members of the Board of Directors of the EIB”), — töötajate tegevusjuhendi (“Staff Code of Conduct”).
27.

Tekstis sätestatakse, et uued reisiload kehtivad viis aastat. Siiski ei sätestata tekstis, kui kaua tuleb säilitada iga taotlusega seonduvaid andmeid. Määruses 45/2001 sätestatakse, et “isikuandmeid säilitatakse kujul, mis võimaldab andmesubjekte identifitseerida ainult seni, kuni see on vajalik seoses andmete kogumise või hilisema töötlemise eesmärkidega” (artikli 4 lõike 1 punkt e). Nagu on rõhutatud eespool, tuleks vältida biomeetriliste andmete andmebaasis säilitamist. Euroopa andmekaitseinspektor soovitab seetõttu eraldada biomeetriliste andmete töötlemine ühenduse reisiloa taotlusvormil esitatud andmete töötlemisest. Viimaseid võib säilitada ühenduse reisiloa taotluste tavapärase töötlemise raames.